જોકે પોલીસે વીરજી ઠુમરના પૂતળાનું દહન કરતાં મહિલાઓને અટકાવી હતી. મહિલાઓએ વીરજી ઠુમર માફી માગે તેવી માગ સાથે સૂત્રોચ્ચાર કર્યા હતા. આ પ્રસંગે મહિલા મોરચાના પ્રદેશ અગ્રણી હંસાકુંવરબા રાજે જણાવ્યું હતું કે,’વીરજી ઠુમર દ્વારા એક મહિલાનું અપમાન કરાયું છે તે માત્ર જીતુભાઇ વાઘાણીની માતા નહીં પરંતુ સમગ્ર રાજ્યની માતાઓનું અપમાન છે. રાજ્યની મહિલાઓ આગામી ૨૦૧૯ની ચૂંટણીમાં મતદાન કરી કોંગ્રેસને જડબાતોડ જવાબ આપશે. જ્યારે આ અંગે આણંદ જિલ્લા ભાજપ મહિલા મોરચાના પ્રમુખ દિપાલીબેન શાહે જણાવ્યું હતું કે,’વીરજી ઠુમરે પોતાની અને કોંગ્રેસની માનસિક્તા છતી કરી છે, ત્યારે પોતાના નિવેદન અંગે તેઓ માફી માગે નહીં તો આગામી સમયમાં મહિલા મોરચા દ્વારા ઉગ્ર જલદ કાર્યક્રમ આપવામાં આવશે.